Tintín galegofalante | BiosBardia\n@cequelinhos / 26 Febreiro 2019\nTres cadriños da versión orixinal do álbum de Tintín A Illa Negra.\n“Isto é jiu-jitsu, meu amiguiño”, dicía o malvado Wronzoff despois de retorcerlle a perna a Tintín. “E isto é zocada!”, retrucáballe o reporteiro belga mentres lle chantaba unha patada na queixada. Este diálogo, recollido no álbum A Illa Negra, é un dos moitos que teño memorizados despois de anos de infancia lendo e relendo as aventuras de Tintín. Para min, Tintín, Haddock e compañía falan galego, o galego de Valentín Arias, que foi quen traduciu aqueles álbums do personaxe que a editorial catalá Juventud publicou entre 1983 e 1991. Acontécelles o mesmo a Asterix e Obelix, que mallaban nos romanos e comían xabarís expresándose no galego pre-normativo de Xoán Blanco-Amor. Velaí a maxia das experiencias vividas nesa fase crítica que é a infancia, que quedan marcadas a lume na memoria e despois non hai quen as mude. Por iso, cando vexo a Tintín e a Asterix falando en calquera outro idioma penso que non é a súa voz, que están traducidos. Porque Tintín e Asterix, como Son Goku e Shin Chan, son galegofalantes.\nAquela sorte que tivemos os da miña xeración non a tiveron os que viñeron despois. En primeiro lugar, porque a principios dos 90 deixou de traducirse BD europea ao galego. E, en segundo lugar, porque o manga, que a partir dese momento pasou a ser o cómic máis popular entre os cativos, nunca gozou de fortuna no noso sistema editorial. Moito se fala da identificación da chamada Xeración Xabarín con Arale e Son Goku, pero adoitamos esquecer que Dr. Slump e Bóla de Dragón, os mangas de Akira Toriyama en que se baseaban as series de animación, nunca foron traducidos ao galego, como tampouco o foron os cómics de Doraemon ou Shin Chan. Uns e outros ficaron no imaxinario colectivo como referentes exclusivamente televisivos.\nNa actualidade só hai dúas editoras cunha política sostida de tradución de BD ao galego. Unha é Xerais, que compaxina o lanzamento das novas aventuras de Asterix de Jean-Ives Ferri e Didier Conrad cunha tímida (abandonada?) recuperación dos álbums clásicos de Uderzo e Goscinny. A outra é Rinoceronte, en cuxa liña de Novela Gráfica atopamos clásicos indiscutibles do cómic do século XX xunto con varios dos títulos máis relevantes das últimas décadas. Non hai nada no seu catálogo que non mereza atención, todo paga a pena. Vantaxes de ser hoxe a única editora que se atreve a verter ao galego cómic internacional.\nE nestas andabamos cando a barcelonesa Trilita Ediciones anunciou a próxima aparición dun novo álbum de Tintín en galego, As xoias da Castafiore, que tamén terá versións en éuscaro, aragonés, aranés, castúo e valenciano. Restaurarase así unha verdade histórica, a do Tintín galegofalante. Supoñemos que dependendo da acollida seguirán ou non coa serie. Se por fortuna chegan a traducir de novo A Illa Negra comprobaremos se na nova versión “savate” aparece traducido como “zocada”, como fixo Valentín Arias, ou como “boxeo francés”, que seica é o que significa realmente.\n26 Febreiro 2019 in Opinión, Outras sinaturas. Etiquetas:banda deseñada, tintín, tradución, trilita\n← ‘As casas’, o aparentemente fácil\nUn retrato pouco coñecido de Castelao →


Andrei Muresanu by salieeri 1832 views\nSuccess with Requirements: Agile Re... by EBG Consulting, Inc. 1457 views\nProfessional Identity2 by Halby33 230 views\nBuild Wealth With Isagenix by Peter Chan 2866 views\nHuys van Waerde - Concept presentatie by leonvanm 667 views\nTrinityhelp by vitita 1252 views\neducation at xunta de galicia\n1. David e o meu nome Celebro cada día cos meus amigos Azul a miña cor preferida E cada día feliz son Veran Azul a miña serie preferida Shorty os meus amigos me chaman Ir o monte,miña afeccion Amigos teño a mareas e Durmir nos fins de semana Rindo sempre estou. Ogando e o meu apelido Galego eu son Gústame debuxar Amable tamen son Agora a facer un acrostico estou Noruega queria visitar Rindo a gargalladas estou Directo eu son Cando xogo ao futboll feliz son Ostras miña comida preferida Imaxino as veces que Castro o seguinte apelido A pobreza rematara Agradable eu son Sorrindo sempre estou Traste fun Rapido era O meu foi chorar todas as noites\n2. María eu me chamo, Paciente eu son, Antipática eu non son. Agradable tamén, Risoña estou todo o día, Traste ás veces, Ir a Alemaña me gustaría. Risoña sempre, Inqueda defíneme, Alegre son cos meus amigos Calada tamén, Xenerosa son con todo o mundo. Impaciente chámanme ás veces, Optimista intento ser, Ás veces me din que estou un pouco tola, Sempre que teño algo que facer. Éxtrovertida é o que son eu. Ás veces me din que me queren e con Gusto eu dígolle o mesmo, Unha tristeza eu sinto cando non me din nada, Intranquila eu son pero calada estou, Nunca me mandan calar porque calada xa estou.\n3. Meu nome é María Alegre eu son , Lorena, chámome O fútbol,miña afección Rir gústame moito Risueña sempre estou e Inda que chova a montóns Amargada eu nunca estou. Lodeiro e o meu apelido e O que mais me gustaria sería Enerxía sempre teño Noelia,miña mellor amiga Azul a súa cor preferida. Nove,o meu número Imperfecta,así son eu Estudosa,se mo propoño Tomate,non me gusta comer Dedicarme a música día tras día. Encántame o deporte , Ollos,cor da mel. Pasear,gústame moito Exercicio é bo facer Ir ao cine tamén e Raro tamén sería Oirme cantar en inglés. Roma quero visitar. Escribir, a eso estou,pero Zurda eu non son.\n4. Lidia eu me chamo. Inxenua pero non tonta. Divertida e alegre son eu e Inqueda sempre estou. Amable e cariñosa, sempre son. Bonitos os meus ollos, Animado meu sorriso, Agradable e Laranxa, a miña froita favorita é. Lista considérome. Bailo dende a mañá ata a noite Valentía non me falta. O meu soño é profundo. Aburrida non sn eu. A miña cabeza dá voltas sen parar. Risueña estou sempre Imperativa eu non son. Ñ, a miña letra favorita. Astuta para o que quero. Son como son, non como queren que sexa.\n5. Añorando o teu sorriso eu sigo Cantas horas impacientes Añorando o teu sorriso Gardando os nosos recordos nun baúl Recordando os teus abrazos Uunha e otra vez pensando en ti Ou soñando cas túas caricias, Lindo os teus ollos Lindo é levarte nos meus Lindo o teu sorriso pensamentos Achégate ao meu ladiño rapidiño.\n6. Blanco chamanme sempre, Lembro que non me chamaban así, Antes chamabanme Álex, Alejandro eu son, Nunca cambiarei de amigos, Ledicia eu teño, Con eles quero estar, Enredado eu son, Outros non quero ter. Jamón e o meu preferido, Agradable tamen son, Nunca serei diferente, Dous moi amigos teño, Risoño tamén son Outros, amigos moi divertidos,\n7. Manuel chámome Acróstico estou a facer Rimas non sei facer Non sei como o facer Inxenioso son Única vez que o fago Ao final acabei! Experto non son Lonxe cheguei Levo moito rato Ao mellor non acabo Lonxe espero chegar Ou iso espero Ninguén me vai superar Seino ben O mellor da clase serei\n8. Daniel eu chamome As veces olvidadizo sou As veces quero estar solo Nadaba eu en natacion e tamén Roque na cama quedo Iva a atletismo Colorado poñome de doces E sobre todo Avispado ultimamente non estou Leo comics Y perigoso non sou Podo ser Amigable e en pontevedra quero vivir Zopenco tampoco sou pero Olvidome das cousas\n9. Ángel eu me chamo Aries eu son, Noviño non che son Imaxinar que Gústame moito Non estamos no mesmo destino Estar cos meus amigos. Arríncame o corazón. Recordo que xamais, Ler me gusta tamén. Apagará a luz dos meus ollos verdes Catorce anos eu teño Pasadizo que nos leva Pero, parece que non Através do tempo. Zume do que bebo os teus sorrisos, Obsesión do noso amor, Soamente sabémolo nós.\n10. Carla eu chámome E sobre todo Alegre eu son Zapatos vans Rindo sempre estou Lista eu son Atenta sempre estou Fotografía como forma de vida Rapaza divertida eu son Pero moi vaga eu son Escoitar música é miña afición Ropa a mín gústame comprar Ambiciosa tamén Gato o meu animal preferido Asi son eu.\n11. Intelixente din que son. Vou quetar a silla ao instituto. Gústanme as rubias, Ás veces é difícil, Ou tamen as morenas. Non que dar durmido Non son alto e Jaleo cando gaña o barcelona. Zafome dos problemas. Ovbio que me divirto. Ameudo estou estudando, Sempre que podo, Longo tempo na habitación Éstando no meu sitio. E combino rapazas e estudos, Zalamero din que son. Cada maña me levanto, Antes de ir a clase, Recollo a miña habitación. Rápido, saio da casa, e O camiño fago con emoción


“Viaxar na nosa cidade” con Guido Guía e a UNED Lugo - Viva Lugo\nInicio Varios “Viaxar na nosa cidade” con Guido Guía e a UNED Lugo\nO guía e dinamizador cultural lucense Guido Álvarez formará parte do proxecto “Naturalmente” da UNED Lugo dentro do seu compromiso decidido coa sostibilidade e seguirá avanzando nos seus obxetivos de sensibilización ambiental e posta en valor do patrimonio natural e a loita fronte ao cambio climático alineado coa Axenda2030.\nDentro da colaboración entre Guido Guía e a UNED Lugo vaise a poñer en marcha unha nova actividade para a UNED Senior lucense que se presentará este mesmo mes: “Viaxar na nosa cidade”. Con este curso Guido pretende levar á universidade, desta vez como formador, a súa filosofía e modo de entender o mundo das viaxes: “desprazarse lonxe é necesario ou positivo de cando en vez, pero sempre en alternancia co descubrimento e posta en valor dos lugares onde vivimos e as nosas contornas”, di o guía lucense.\n“Levo cinco anos apostando por isto en Lugo dende que volvín no 2015… como axente de viaxes primeiro, e como guía despois. O turismo de proximidade é algo sobre o que aprendín moitísimo en Francia, pero tamén nas miñas etapas en Alemaña, Inglaterra e Italia. Considero que é unha aposta que vai máis alá da economía e do turismo… apreciar os lugares onde vivimos é cultura, e tamén felicidade”.\nGuido ven dun percorrido académico amplo como alumno, como estudante de intercambio internacional, como investigador, como titor de prácticas, como doutorando… e nestes últimos anos como organizador de actividades de integración para toda a comunidade estudantil en Lugo. Universidade da Coruña, Università degli Studi di Teramo (Italia), Universidade de Santiago de Compostela, Universitè Jean Monnet (Francia), Università Federico II (Italia) e a Universität Stuttgart (Alemaña) foron os pasos previos a este novo momento: “Este vínculo coa UNED é unha nova gran porta e agardo que a nosa relación dure moitísimos anos, ou, porqué non, toda a miña vida. A min gustaríame estar sempre ligado ó mundo da formación”\nArtículo anteriorA creación escénica ‘Sofía Unipersonal’ nas ‘Burbullas creativas’ do Lugo Cultural\nArtículo siguiente«LugoExperience» – Fin de semana de turismo experiencial en Lugo


O sitio web www.triquetaverde.com é responsabilidade de Triqueta Verde, S. L. U. B27734334, empresa con domicilio social situado na rúa Salamanca n.º1 (local 2).\nTRIQUETA VERDE, S. L. U. – CIF: B-27734334\nr/ Salamanca, 1 C. P.:36211, Vigo\nCorreo electrónico: clientes@triquetaverde.com\n2. DATOS DE INSCRICIÓN\ntomo 3088, folio 1, folla PO-37638.\nO acceso ao sitio web de Triqueta Verde, S. L. U. atribúe a condición de usuario ou visitante e implica a aceptación de todas as condicións expresadas no presente Aviso Legal.\n4. DEREITO DE USO LIMITADO\nNon se permite a copia, reprodución, publicación, modificación, distribución ou traslado a outros sitios web dos contidos deste portal sen a previa autorización por escrito de Triqueta Verde, S. L. U.\nA información (textos, imaxes, vídeos, etc.) que contén este sitio web ten propósitos unicamente informativos. O acceso do usuario a esa información non xera relación comercial, contractual ou profesional entre os usuarios e Triqueta Verde, S. L. U. Triqueta Verde, S. L. U. resérvase o dereito a modificar ou eliminar todo ou parte do contido do dominio web sen previo aviso.\nAgás os datos persoais, cuxa protección se regula nun apartado posterior, as comunicacións que estableza o visitante deste portal a través dos medios proporcionados para os efectos non se consideran confidenciais nin privadas. As informacións proporcionadas polo visitante poderán ser utilizadas para calquera fin que non contraveña a lei. Por outra banda, o visitante comprométese a non difundir a través deste portal ningunha información que sexa contraria á lei e á honestidade, particularmente información difamatoria, daniña, perigosa para os menores, obscena, falsa, enganosa ou que atente contra os dereitos de privacidade ou propiedade intelectual de terceiras partes. De o facer, o visitante será o único responsábel e será perseguido pola lei. Triqueta Verde, S. L. U., non poderá ser culpado nin principal nin subsidiariamente en relación con iso.\n7. ENLACES A OUTROS SITIOS WEB\nEsta páxina pode prover enlaces a outros sitios web que son propiedade de terceiras partes. Triqueta Verde, S. L. U. non controla eses sitios e, polo tanto, non se fará responsábel de ningún dano que poida sufrir o usuario como consecuencia de entrar nesas páxinas a través dos enlaces deste sitio web, incluídos os derivados a situacións ilegais, ilexítimas ou perseguíbeis que poidan existir neles.\n8. MARCAS REXISTRADAS\nAínda que non se especifique concretamente en cada caso, as marcas que aparecen nesta páxina, tanto as propias da empresa como as de terceiras partes, teñen carácter de protexidas. Polo tanto, o usuario non poderá facer uso de ningunha delas sen o consentimento previo e escrito do seu propietario.\nA efectos do previsto na Lei Orgánica 15/1999, de 13 de decembro, de Protección de Datos de Carácter Persoal, e na Lei de Servizos da Sociedade da Información e de Comercio Electrónico (LSSI-CE), Triqueta Verde, S. L. U. informa ao usuario da existencia dun ficheiro automatizado de datos de carácter persoal creado por e para a devandita empresa e baixo a súa responsabilidade, no que se manterán mentres se consideren útiles para a exclusiva finalidade de xestionar os datos co fin proposto no sitio. Triqueta Verde, S. L. U., tomará todas as medidas que estime oportunas para evitar que os datos persoais do visitante vaian parar a outras mans alleas á relación que se mantén entrambos. A información persoal recollida ten como finalidade que Triqueta Verde, S. L. U. lles ofreza aos seus usuarios o mellor servizo posíbel, realizar os servizos contratados ou contactar co usuario para cuestións derivadas da propia relación que se estableza entre ambas as partes. Por iso, salvo que se reciba notificación escrita en contra por carta (dirixida ao enderezo que se achega no dispositivo 1 desta nota legal ou por Correo electrónico / Fax ), cos seguintes datos e asinada: nome e apelidos do usuario, enderezo a efectos de notificación, fotocopia do Documento Nacional de Identidade ou do Pasaporte e petición na que se concreta a solicitude (en caso de representación, deberá probarse a mesma mediante documento fidedigno), o visitante autoriza a Triqueta Verde, S. L. U. a utilizar a súa información persoal para prestar os seus servizos, incluído o uso para o envío de material informativo e o acceso aos datos imprescindíbeis dos usuarios a terceiras empresas contratadas para ofrecer algún servizo unido á actividade do centro como os de comedor, actividades extraescolares e semellantes. Triqueta Verde, S. L. U. non venderá nin alugará esa información a terceiras partes. Deste xeito, Triqueta Verde, S. L. U. informa ao usuario sobre a posibilidade que o asiste de exercer os dereitos de acceso, rectificación, oposición ou cancelación dos seus datos persoais.


Pobreza infantil en Europa | Consumer\nO 20% dos menores da UE carecen dos recursos suficientes e requiren axuda para mellorar a súa calidade de vida\nPor Azucena García 21 de Maio de 2010\nDúas de cada dez nenos da Unión Europea (UE) viven en situación de pobreza . Os recursos que se destinan para evitalo parecen insuficientes e as diferenzas con respecto ao resto de infantes acrecéntanse a consecuencia da crise económica. En España, a bolsa de pobreza é maior: énchese cun de cada catro nenos.\nAta o 20% dos nenos que residen en Europa fano en condicións de pobreza. En España son o 24%. A pobreza e a exclusión social na infancia é un grave problema. Nas últimas semanas, este foi a mensaxe que recalcaron diversas entidades dedicadas a loitar contra esta situación. En Cataluña, Fedaia animou aos municipios da área metropolitana de Barcelona a duplicar as partidas orzamentarias para reducir a pobreza infantil nun 50% ata o ano 2015. Esta federación, que agrupa ás entidades que traballan na comunidade autónoma con nenos e mozos desamparados ou en risco de exclusión social, organizou o primeiro “Parlamento metropolitano” para tratar este e outros asuntos de interese local.\nEspaña rexistra unha das taxas de pobreza infantil máis elevadas da UE, só por diante de Bulgaria, Letonia e Rumania\nO director de Política Social e Análise Económica de UNICEF , Gaspar Fajth, xa advertiu o pasado ano de que “os nenos españois están máis expostos á pobreza que os nenos doutros países que integran o OCDE”. Pero preocupa, sobre todo, que nos últimos anos as cifras aumentaron e España rexistra xa una das taxas de pobreza infantil máis elevadas da Unión Europea.\nO informe “Innocenti Social Monitor 2006”, do Centro de Investigacións Innocenti, elevou a 18 millóns a cifra de nenos en situación de pobreza extrema en Europa suroriental e na Comunidade de Estados Independentes (CEI). “Un de cada catro nenos da rexión vive nun fogar onde o ingreso diario non chega aos 2,15 dólares”, sinalou entón UNICEF. O estudo destacaba como, a pesar de que só o 20% da poboación de Bulgaria son menores, a taxa de pobreza infantil rolda o 8%. Fedaia lembrou hai uns días que Bulgaria, xunto con Letonia e Rumania, son os únicos países que seguen a España en cuestións de pobreza infantil. O resto está por diante.\nComo afecta a crise\nO último informe de Innocenti, correspondente a 2009, destaca como o crecemento económico experimentado ata 2008, cando comezou a crise, permitiu mellorar moitos indicadores de benestar infantil. No entanto, tamén subliña que as desigualdades se fixeron máis patentes. Os países da CEI foron os máis prexudicados. De 2000 a 2007 foron a rexión de todo o mundo que creceu máis rápido, a renda per cápita aumentou máis dun 7% por ano. Con todo, foi en leste mesmo período cando, segundo o estudo, máis se acrecentaron as diferenzas entre as rexións máis pobres e outras, como Eslovenia, con maior prosperidade.\n“En Europa condénase a un de cada cinco nenos á marxinación na etapa adulta”, aseguran Fedaia e Eurochild\nFedaia apostou por aproveitar “o esforzo que se fai para saír da actual crise económica” e impulsar un novo modelo de crecemento “que considere a protección á infancia e as familias como unha prioridade política e social”. Así o manifestou o seu presidente, Jaume Clupés, durante a celebración do citado “Parlamento metropolitano”. Ademais, aproveitou para propor que haxa polo menos un centro aberto por cada 20.000 habitantes, posto que a educación é “unha das ferramentas máis útiles de prevención”.\nTodo isto sucede en 2010, Ano Europeo de loita contra a pobreza e a exclusión social. O continente converteuse nunha sucesión de cidades que contrastan entre si pola súa calidade de vida e as particularidades dos seus cidadáns, polo que esta iniciativa pretende sensibilizar a todos os seus habitantes para que colaboren na consecución, polo menos, dunhas condicións de igualdade.\nA pobreza hérdase\nEn 2004, Cáritas Europa publicou o estudo “Os rostros da pobreza en Europa”, no que resaltaba como “os grupos máis preocupantes” ás familias formadas por pais sós, “en especial as nais solteiras”, as familias numerosas, con membros enfermos, migrantes ou en situación de desemprego, entre outras. Este dato é relevante, posto que, tal como alertaron Fedaia e Eurochild, “a pobreza e a exclusión social hérdase de pais a fillos, o que significa que en Europa se condena a un de cada cinco nenos á marxinación na etapa adulta”.\nAmbas as entidades subscribiron un manifesto para solicitar aos líderes europeos que fagan “todo o posible por acabar coa pobreza e a exclusión social”. Nel achéganse as claves para iso, que se resumen en sete:\nEscoitar a todos os nenos e fomentar a participación infantil.\nGarantir o acceso universal a todos os servizos.\nLograr que todos os nenos teñan as mesmas oportunidades.\nApoiar aos menores máis vulnerables.\nApostar pola prevención.\nApoiar ás familias porque son quen “mellor poden coidar aos nenos”.\nDestinar os recursos suficientes ao benestar da infancia.\neuropa infantil-gl niños-gl pobreza-gl recursos\n7 ONG que axudan aos nenos\n10 libros para que os nenos sexan máis solidarios\nÉ posible saír da pobreza?\nSudán necesita con urxencia axuda humanitaria


O blog de XacobeoGalicia | Camiño de Santiago - Xacobeo\nBuscar neste sitio: Inicio O blog de XacobeoGalicia Tamén dispoñible nos seguintes idiomas: en\nEnviado por XacobeoGalicia o Xov, 22/04/2010 - 11:35\nLugares do Camiño\nEstamos no Camiño Francés, no tramo que leva desde a aldea de Hospital da Cruz, no municipio de Portomarín, deica Ligonde, na provincia de Lugo. Hospital da Cruz debe o seu topónimo a un antigo hospital de peregrinos do Medievo. Ligonde, no municipio de Monterroso, conserva un antigo cemiterio de peregrinos e o cruceiro máis famoso de todo o Camiño, datado en 1670. En Ligonde pódese descansar nun albergue da Xunta de Galicia. Estamos a 76 quilómetros de Santiago de Compostela\nEnviado por XacobeoGalicia o Xov, 22/04/2010 - 11:31\nOs peregrinos xogan un papel fundamental na conservación do Camiño. Se fai pouco facíamos referencia ao plan de reforestación na Ruta Xacobea, hoxe lembrámosvos outra campaña para promover as actitudes respectuosas co patrimonio natural e cultural do Camiño.\nEnviado por XacobeoGalicia o Xov, 22/04/2010 - 11:24\nSaíndo do Cebreiro, subimos o Alto de San Roque, a 1.270 metros de altitude, un dos puntos máis altos do Camiño. Aquí eríxese unha gran estatua de bronce dun peregrino loitando contra os elementos, apoiado no seu bordón e sostendo coa súa man esquerda o chapeu. Esta obra converteuse nun dos símbolos máis importantes da Ruta Xacobea en Galicia. É o momento de sacar a cámara para retratarnos xunto ao colosal monumento ao peregrino.\nEnviado por XacobeoGalicia o Xov, 22/04/2010 - 11:22\nVisitamos o albergue de Triacastela, provincia de Lugo, na Ruta Francesa. Situado nun contorno idílico, aquí os peregrinos chegados de todos os recunchos do mundo recobran forzas e intercambian impresións sobre as súas experiencias no Camiño.\nEnviado por XacobeoGalicia o Xov, 22/04/2010 - 11:07\nVisitamos coa nosa cámara Pedrafita do Cebreiro (Lugo), a porta de entrada a Galicia polo Camiño Francés. O tramo de subida ata aquí é fatigoso, pero o esforzo vese compensado cunha panorámica espectacular das serras dos Ancares e do Caurel. Estamos nunha pequena aldea onde a Galicia prerromana e pagá fúndese co misticismo relixioso do Camiño de Santiago.\nPolacos no Camiño do Norte\nEnviado por XacobeoGalicia o Xov, 22/04/2010 - 10:53\nEste grupo de peregrinos son de Bydgoszcz , cidade do norte de Polonia. O grupo está formado por un cura e os seus alumnos que fixeron o Camiño do Norte, desde Oviedo ata Santiago. Cóntannos que a súa motivación foi esencialmente espiritual.\nUn ministro luterano no Camiño\nEnviado por XacobeoGalicia o Xov, 22/04/2010 - 10:30\nGösta Tingström é un ministro luterano sueco que decidiu percorrer o Camiño de Santiago para pórse a proba como ser humano e como sacerdote. O Camiño é tamén para Gösta un test sobre as súas habilidades como predicador e unha fonte de inspiración para ofrecer cambios á Igrexa á que pertence\nExperiencia coreana no Camiño\nEnviado por XacobeoGalicia o Mér, 21/04/2010 - 18:58\nOrgulloso de “sobrevivir” a unha tendinite que dificultou a súa camiñada, este peregrino coreano explícanos os motivos que lle empurraron a facer o Camiño e as vivencias enriquecedoras que lle achegou. O noso peregrino xa está en Santiago e só lle queda unha cousa pendente: probar o polbo á galega.\nEnviado por XacobeoGalicia o Mér, 21/04/2010 - 18:51\nJosé Pérez López rexenta Bodegas Pérez en Portomarín e móstranos neste vídeo unha das especialidades da vila: as anguías. Explícanos cando e como pescan as anguías e, por suposto, como preparalas para unha deliciosa comida.\nPolbo á feira para peregrinar\nEnviado por XacobeoGalicia o Mér, 21/04/2010 - 18:48\nNon se pode percorrer o Camiño de Santiago e visitar Galicia sen parar cando menos unha vez nun local de polbeiros e tomar o célebre polbo á feira. En Palas de Rei (Lugo) atopamos a varios peregrinos que cumpren con esta tradición gastronómica.


Piscinas cubertas: que mínimos deben cumprir | Consumer\nPiscinas cubertas: que mínimos deben cumprir\nAs comunidades autónomas e os concellos son os encargados de regular as súas condicións de seguridade, hixiene e comodidade\nA natación é un deporte que poden practicar a maioría das persoas, sen distincións de idade, xa que dentro da auga o impacto sobre as diferentes partes do corpo é baixo e redúcese ao máximo a tensión dos ósos e articulacións. Nos últimos anos, a variedade no tipo de exercicio ampliouse con moi diversas actividades terapéuticas: específicas para desviacións da columna vertebral, enfermidades cardíacas, circulatorias, artroses, artrites e obesidade, entre outras. Coa chegada do frío, o público que acode ás piscinas abertas ou utiliza piscinas para a terraza desprázase ás cubertas, que deben cumprir unha serie de normas establecidas polas comunidades autónomas e os concellos. A lexislación regula as condicións mínimas de seguridade, hixiene e comodidade destes recintos (aínda que cada localidade pode ter unha regulación concreta), que todo usuario debería coñecer.\nRecinto exterior e vestíbulo\nOs usuarios destas piscinas son variados. Segundo as diferentes franxas horarias, acoden xubilados, amas de casa, mulleres embarazadas ou bebés e nenos de todas as idades que se inician con cursos de natación. Por iso, é preciso que as súas instalacións sexan de calidade. Esta pode valorarse desde o momento en que se accede ás mesmas. Algúns elementos que pon de relevo unhas boas condicións de organización e hixiene son os seguintes:\nPuertas de entrada. Dado que as persoas que entran no recinto proceden da rúa, debe haber sistemas para a limpeza do interior desde o acceso, como rejillas limpiabarros ou felpudos, co fin de non ensuciar os corredores que levan aos vestiarios.\nO vestíbulo. É conveniente que haxa un único acceso ao vestíbulo para que os empregados da piscina poidan controlar que todas as persoas cumpren os requisitos hixiénicos mínimos. Nas instalacións onde se celebran competicións deportivas de importancia convén que haxa, ademais do acceso principal, outros específicos para o público, así como para os deportistas, autoridades, prensa e televisión.\nSaídas ao exterior. O número de portas de saída e as súas dimensións está regulado pola Regulamentación de Incendios e de Espectáculos. En liñas xerais, para un aforamento de público superior a 700 persoas, é necesario dispor de saídas a dúas vías públicas. O ancho total das portas de saída debe ser de 1,80 metros para aforamentos de máis de 250 persoas. No caso de aforamentos de 50 persoas, considérase adecuado un ancho mínimo de 1,20 metros. As portas deben abrirse no sentido da saída e terán transparente o seu parte superior. Cumprir estas condicións é esencial, xa que poden darse situacións nas que sexa preciso evacuar con rapidez o recinto.\nAseos e iluminación. É conveniente que no vestíbulo haxa aseos para os usuarios que acceden desde o exterior, con calzado. O vestíbulo debe contar, ademais, cun sistema de climatización para manter unha temperatura próxima a 20º C.\nO recinto das piscinas\nAs condicións hixiénicas deben extremarse no recinto de piscinas. No acceso ao mesmo, ten que haber un espazo de duchas para usar antes do baño, así como carteis informativos que indiquen esta obrigación. Os vestiarios deben estar situados no mesmo nivel do recinto de piscinas.\nAo ser instalacións con niveis de humidade importantes, é conveniente fixarse nunha serie de detalles:\nSeparacións. O recinto de piscinas estará separado do resto de locais, ao ser diferentes as condicións de humidade e temperatura.\nSistemas antihumedad. A estrutura e a cuberta han de ser resistentes á humidade e aos axentes ambientais agresivos como o cloro. A carpintaría interior de portas e xanelas será de material non oxidable ou protexido contra a corrosión.\nIluminación. O recinto de piscinas debe ter un sistema que permita a iluminación natural, que ten que ser uniforme, sen deslumbramientos nin reflexos na lámina de auga. A luz entrará pola fachada mediante xanelas ou muros traslúcidos orientados ao sur, con voladizos ou sistemas de protección do sol no verán.\nVidros. Os vidros que queden ao alcance de deportistas ou usuarios, ou que poidan recibir impactos de balóns ou golpes, serán de seguridade, laminados e resistentes.\nNon só deben ser os responsables das piscinas cubertas quen proporcionen condicións de seguridade e hixiene. Os usuarios deben seguir unha serie de normas e cumprir as instrucións dos socorristas e do resto do persoal da instalación. Algunhas recomendacións para evitar riscos e manter as instalacións en perfecto estado son as seguintes:\nÉ obrigatorio o gorro de baño mentres se está na auga.\nÉ recomendable o uso de lentes de baño, a condición de que non sexan de cristal.\nA roupa de baño debe ser a adecuada (a roupa interior non suplirá á de baño).\nÉ conveniente o uso de zapatillas de baño (en aseos, vestiarios, duchas e, sobre todo, no recinto de piscinas ou praias de piscina).\nNon acceder á zona de baño con roupa e/ou calzado de rúa.\nPara o baño libre, os menores de 15 anos deberán acceder á instalación acompañados de persoas maiores de idade que asuman a súa responsabilidade.\nEstá prohibido comer, beber e fumar, así como utilizar obxectos ou envases de vidro ou cristal (botellas, lentes de mergullo, vasos) en todo o recinto.\nUnha vez na auga, os usuarios deberán nadar nas rúas ou espazos que corresponda. Hai que procurar ir sempre polo lado dereito e virar de dereita a esquerda.\nO usuario que non teña un nivel mínimo de nado, a criterio do socorrista, non poderá utilizar a piscina profunda.\nPara previr perdas de obxectos e accidentes, recoméndase non bañarse con pulseiras, aneis, piercings, etc.\nPor motivos de seguridade, non está permitido o uso de elementos como aletas ou pas nas rúas de baño libre da piscina (salvo expresa autorización do socorrista).\nEstá prohibida a utilización de colchóns, barcas e calquera outro material auxiliar de nado ou recreativo (pelotas, pas, etc.) que poida danar ou molestar aos usuarios.\nNon se permite realizar xogos e prácticas perigosas, correr, zambullirse, arroxar obxectos, saltar desde o podium e, en xeral, todos os actos que dificulten, obstaculicen ou impidan o desenvolvemento das actividades que leven a cabo.\nNingunha persoa afectada por enfermidades contaxiosas de transmisión hídrica ou dérmica poderá acceder ás zonas que están reservadas aos bañistas.\nEstá prohibido o uso de cámaras de fotos, cámaras de vídeo ou calquera outro método de gravación sen a autorización oficial da dirección.\nAccesos para persoas con discapacidade\nAs persoas con discapacidade tamén son usuarias de piscinas cubertas. Con todo, non todos os recintos están preparados para favorecer o seu acceso aos mesmos. Nestas situacións, algunhas condicións e elementos nos que convén fixarse son os seguintes:\nAccesos. As entradas e saídas han de ter un fácil acceso desde o exterior para persoas con mobilidade reducida. Non terán chanzo de entrada e, no caso de que o haxa, debe haber unha alternativa de acceso adecuada. O habitual é recorrer a unha rampla, libre de obstáculos, horizontal ou con pendente máxima do 2%.\nManexo interior. Os timbres, interruptores ou teléfonos, entre outros, serán de fácil acceso e situados a unha altura entre 0,80 metros e 1,20 metros.\nO mostrador de recepción. Permitirá a aproximación do usuario en cadeira de rodas e terá unha altura idónea para que estas persoas poidan comunicarse sen dificultade co empregado situado alén.\nCans guía. Aínda que está prohibida a entrada de animais nos recintos, hai unha excepción a esta regra: as persoas invidentes poden ir acompañadas dos seus cans guía.\nGuindastres ou cadeiras elevadoras. A piscina debe estar equipada con algún destes elementos, xa que son imprescindibles para que as persoas con discapacidade poidan entrar na auga.\nAs tarifas para acceder a unha piscina cuberta non son caras, en xeral, aínda que poden variar segundo a poboación. De media, un baño pode custar ao redor de 4 euros. Moito máis barato resulta, para as persoas que acoden con asiduidade ás piscinas, adquirir un bono.\nEn canto ás principais queixas dos usuarios, destacan dous:\nDificultade para acceder aos cursos de natación. Algunhas piscinas cubertas municipais organizan cursos para ensinar a nadar ou perfeccionar as técnicas de natación. Ao ser económicos, a demanda é maior que a oferta e, en moitos casos, resulta difícil optar a un deles.\nPoucas piscinas en poboacións pequenas. As cidades grandes teñen unha oferta aceptable de piscinas cubertas. Non ocorre o mesmo en poboacións máis pequenas e nos pobos, onde a miúdo non hai.\nA POLÉMICA DO CLORO\nAs piscinas cubertas tratadas con cloro poden provocar mutacións xenéticas do ADN ou alteracións respiratorias. Así o asegura unha investigación do Centro de Investigación en Epidemiología Ambiental e do Instituto de Investigación do Hospital do Mar de Barcelona.\nO estudo analizou os efectos en 49 adultos sans tras practicar natación durante 40 minutos nunha piscina destas características. A investigación relaciona de modo directo os subproductos de desinfección utilizados nas piscinas coa capacidade de causar mutacións permanentes no ADN. Para evitalo, recoméndase tomar algunhas medidas como ducharse antes de nadar, utilizar gorro de baño, non ouriñar nas piscinas e realizar un mantemento adecuado para limitar estes efectos nocivos.\nEn calquera caso, posto que as exposicións estudadas son de curta duración e é unha mostra moi pequena, son necesarias máis investigacións sobre os efectos genotóxicos e respiratorios destes compostos, así como sobre a auga das piscinas en diversas condicións de mantemento e uso.\nUn segundo estudo, realizado pola Universidade Autónoma de Barcelona (UAB), chega á conclusión de que utilizar CO2 en lugar de cloro nas piscinas cubertas reduce a emisión de tóxicos, á vez que mantén a eficacia como reductor do pH da auga. Ademais, o CO2 ten vantaxes ambientais: o seu uso na auga reduce as emisións de gas de efecto invernadoiro e a auga de renovación, unha vez refugada ao medio, é menos nociva.\ncloro natación-gl Piscina-gl


Os afectados polo caos do aeroporto do Prat serán indemnizados polo Estado | Consumer\nOs afectados polo caos do aeroporto do Prat serán indemnizados polo Estado\nO Consello de Ministros aprobará un Real Decreto Lei para compensar a quen perderon os seus avións e maletas\nO Estado indemnizará aos afectados pola crise desatada o pasado 28 de xullo no aeroporto do Prat. Así o dixo onte a ministra de Fomento, Magdalena Álvarez, quen resaltou que “ante unha circunstancia excepcional como a vivida en Barcelona” a Administración aprobará un Real Decreto Lei para compensar a quen perderon os seus avións e maletas.\nA ministra anunciou ademais que o Goberno iniciou un expediente administrativo sancionador contra Iberia “por unha infracción administrativa moi grave, de conformidade coa lei 21/2003 de Seguridade Aérea”.\nDurante a súa comparecencia ante a Comisión de Fomento do Congreso, Álvarez defendeu a xestión do seu gabinete e de Aeroportos Españois e Navegación Aérea (AENA) durante a crise e subliñou que “nunca houbo perigo para a seguridade aérea”.\nO Consello de Ministros do próximo día 25 aprobará un Real Decreto Lei que permitirá que quen o desexen cedan os dereitos que lles corresponden en base á lexislación europea pola perda de voos e maletas á Administración. Esta se subrogará na súa posición nas reclamacións ante Iberia e pagaralles unha indemnización que aínda está por determinar. A normativa comunitaria establece para estes casos compensacións de ata 600 euros. Quen se acollan a este sistema non poderán reclamar pola mesma vía, aínda que si mediante procesos doutro tipo.\nO Estado, engadiu Álvarez, recuperará despois o diñeiro a través das sancións que ten previsto impor a quen resulten responsables dos incidentes. O expediente aberto á aerolínea en base á Lei de Seguridade Aérea contempla multas por accións moi graves de ata 4,5 millóns de euros.\nA Organización de Consumidores e Usuarios (OCU) mostrou a súa satisfacción polas declaracións da ministra de Fomento. O feito de que se comprometa a que todos os afectados polos sucesos do Prat reciban indemnizacións significa, segundo OCU, que se dá resposta ás reivindicacións que esta organización esixiu a AENA o pasado 31 de xullo.\n“AENA debe asumir a responsabilidade e indemnizar a todos os usuarios que puidesen resultar afectados e sufrido prexuízos derivados desta folga”, sinala OCU. Por esta vía, precisa, os afectados “non terán que iniciar un procedemento xudicial, longo e custoso, e poderán ser resarcidos dos danos con maior celeridade”.\nTamén aplaude a decisión de Fomento de incoar un expediente administrativo sancionador contra Iberia e a personación nas dilixencias previas abertas polo Xulgado de Instrución número 1 do Prat.\nMentres se determina como se instrumentalizará a entrega das indemnizacións, OCU lembra aos viaxeiros prexudicados que deben recompilar e gardar todos os documentos acreditativos dos gastos e danos obxectivamente cuantificables, tales como billetes, manutención, chamadas, aloxamento, transportes alternativos ou perda de reservas.\naeroporto afectados estado ministra de fomento-gl prat-gl


Fai 'click' e axuda a repoboar os montes de Froxán - Praza Pública\nO pasado mes de xaneiro botou a andar nos montes veciñais de Froxán un proxecto para transformar dez hectáreas de monte ateigadas de eucaliptos nun bosque de árbores frondosas autóctonas, a través da plantación dunhas 10.000 novas árbores. Nos dous últimos meses xa se plantaron case 3.000 árbores frondosas autóctonas, en substitución de eucalipto e acacia, grazas ás achegas de 370 madriñas que apoiaron unha campaña de micromecenado e de máis de 200 voluntarias que participaron nas plantacións.\nA iniciativa foi agora escollida como finalista nun certame internacional de accións medioambientais, promovido pola European Outdoor Conservation Association. Entre 150 proxectos foron seleccionados 14, entre os que está a repoboación de Froxán. Calquera persoa pode colaborar para facer realidade o proxecto co seu voto a través da páxina da entidade ata o día 23 de marzo, día no que pechan as votacións. Desde a Sociedade Histórica e Cultural Coluna Sanfins, promotora da iniciativa xunto co Monte Veciñal de Froxán, destacan que “ter chegado a este punto é un gran logro de por si, e ademais pon en destaque todo o traballo feito durante os últimos meses e anos”.\nO proxecto pretende ampliar ata as 20 hectáreas a superficie de actuación e ademais restaurar un hábitat natural prioritario de turbeiras. no caso de que a candidatura de Froxán resulte gañadora, os traballos iniciaranse este mesmo verán continuando durante os dous próximos anos\nO resultado da votación, na que participan candidaturas de Chile, Perú, Colombia, Honduras, Camboia, Borneo, Benín, Sudáfrica, Mozambique, Bosnia, Grecia e Reino Unido, daráse a coñecer ao final de abril e, no caso de que a candidatura de Froxán resulte gañadora, os traballos iniciaranse este mesmo verán continuando durante os dous próximos anos. O proxecto pretende ampliar ata as 20 hectáreas a superficie de actuación e ademais restaurar un hábitat natural prioritario de turbeiras. Desde as entidades promotoras agradécese a colaboración de toda a xente que se anime a votar e a compartir a campaña coas súas amizades e redes.\nO pasado ano Froxán converteuse na primeira Área Conservada por Comunidades Locais e Pobos Indíxenas (ICCA) recoñecida polas Nacións Unidas no Estado e este mes de febreiro foi galardoada co Premio Osíxeno á mellor actuación ambiental.\nPodes votar aquí pola repoboación dos montes de Froxán


Dous feridos tras caer do peirao de Rianxo co seu coche\nGaliciaé 26 enero 2018 10:20 h.\nOs ocupantes do turismo puideron saír del sen dificultades porque a marea estaba baixa\nDúas persoas foron evacuadas na madrugada deste venres como consecuencia dun accidente rexistrado no peirao de Rianxo.\nSegundo a información faciltada ao 112, o vehículo precipitouse do peirao e caeu a un areal. Nese momento, a marea estaba baixa, polo que os ocupantes do turismo saíron sen dificultades. Iso si, necesitaron asistencia médica e, de feito, foron evacuados nunha ambulancia de Urxencias Sanitarias un ao centro de saúde da localidade, outro ao hospital comarcal.\nPola súa banda, os servizos de emerxencias encargáronse da retirada do vehículo antes da subida da marea, que xa tocaba as rodas. Para iso, servíronse dun guindastre e o coche quedou depositado en zona segura dentro do peirao.\nFoi un particular quen alertou ao persoal do Centro Integrado de Atención ás Emerxencias (CIAE) 112 Galicia preto das 6:30 horas. Esta chamada permitiu aos xestores do 112 activar un operativo de rescate no que participaron os efectivos do Servizo de Prevención, Extinción de Incendios e Salvamento de Boiro, ademais dos axentes da Garda Civil e os voluntarios de Protección Civil da localidade.\nFalece un xubilado tras caer ao mar no peirao de Ribeira


Tres medallas e tres finalistas para Galiza nos campionatos de Gallur, adianto do que pod eser o campionato de Europa de Atletismo.\nA mugardesa Belén Toimil no podio da proba de lanzamento de peso do campionato estatal (Foto: RFEA)\nA. Escuredo 20:08 do 22 de febreiro de 2021\nA presenza galega nos recentes campionatos estatais de atletismo en pista cuberta, que tiveron lugar nas pistas madrileñas do Gallur, resentíronse pola actual situación de pandemia. A baixa participación e unha excesiva extensión das probas polas medidas sanitarias, ademais da friaxe dunhas instalacións sen público, desluciron esta edición.\nAínda así, a Galiza volveu con tres medallas e tres postos de finalistas, onde destacou a confirmación da atleta de Mugardos Belén Toimil como nova campioa estatal, após dous lustros de dominio absoluto de Úrsula Ruiz, e a continuidade ascendente de Ana Peleteiro, intratábel no triplo xa no seu primeiro intento, estabelecendo a súa MMT con 14.21 metros, coa que revalidou ouro e campionato estatal. Nesta proba, na categoría masculina, Jean Marie Okutu novamente volveu a ser medallista da proba de lonxitude con 7.68 metros, mais quedando no bronce co que non ratificou o primeiro posto do ano anterior.\nChegaron a ser finalistas neste campionato a venezolana con ficha galega Nediam Nori, que quedou en sexta posición na proba de Pentatlon cun total de 3.889 puntos, mais Uxía Pérez Bugarín, quen entraba a última hora para tomar parte nos 3.000 metros e rematar con 10.02.00 no oitavo lugar na segunda semifinal.\nPor último, como finalista, quedou Adri Ben quen loitaba tanto polo título dos 800 metros como por un dos postos que daban acceso ao europeo de pista cuberta. É de salientar tamén a excelente proba do subcampión estatal Sub23 Álex Barreiro, como sexto na distancia dos 60 valos.\nToimil na mellor forma\nEste ben pode ser o ano de Belén Toimil. A lanzadora galega sentiuse moi cómoda nesta competición e ten a ollada posta no vindeiro campionato de Europa en Pista Cuberta, que acollerá a cidade polaca de Torun entre o día 4 e 5 de marzo.\n"Quería facer un pouquiño máis, chegar aos 18, pero é o meu primeiro ouro nacional en pista cuberta así que estou moi contenta", aseguraba ao remate da proba xa coa medalla de ouro no peto. "Seguirei traballando e adestrando, síntome moi cómoda e creo que podo facer moi boas marcas", engadía en relación á nova marca que puxo a Federación Estatal de Atletismo para participar no europeo.\n"A mínima é a máis exixente de sempre, 18,50 metros, é o obxectivo para esta tempada", sinala, unha meta accesíbel no seu estado de forma. Parte importante do que está conseguindo ten como protagonista o seu adestrador, Carlos Burón, co que admite ter "sesións moi intensas de técnica". É consciente das dificultades de chegar a Polonia mais asegura "que o vou loitar, aínda quedan adestramentos".\nAna Peleteiro medallas atletismo Belén Toimil gallur\nHéctor Pena 04/03/21


O 27 de marzo celebrarase a 3ª Asemblea Nacional de Isca! - Isca!\nO 27 de marzo celebrarase a 3ª Asemblea Nacional de Isca!\nBaixo o lema “medrar para construir, construír para liberar“, a nosa organización celebrará no colexio maior San Clemente da cidade de Compostela a súa terceira Asemblea Nacional. Xusto dous anos despois da anterior cita deste tipo, valoraremos o traballo realizado neste tempo, no que constatamos un importante medre e afortalamento do noso proxecto, conseguindo consolidar un espazo xuvenil crítico, rebelde, socialista e independentista no seo do nacionalismo, que é capaz de avanzar ao tempo que mantén a coerencia do seu discurso Por isto, mais lonxe da calquer tipo de autocompracencia, sendo conscientes do moito camiño que nos queda por andar, o obxectivo desta A.N. é o de reforzarnos organizativamente, de cara a e mellorarmos a nosa incidencia entre a mocidade nacionalista en todos os ámbitos, e particularmente no campo estudantil.\nO acto público de clausura terá lugar ás 19:00h, no Salón de Actos do colexio maior San Clemente.


O Concello de Cedeira recorre á arbitraxe da deputación para desatascar o peri de xunqueira – Concello de Cedeira\nOs 1.500 folios que conforman o expediente do Plan Especial de Reforma Interior (PERI) – Unidade de Execución Integral 1 da Xunqueira xa se atopan no servizo provincial de Asistencia a Municipios. O goberno local de Cedeira decidiu recorrer á arbitraxe da Deputación nun intento de desatascar a tramitación do plan, promovida por un particular, tras máis dunha década desde que se aprobase inicialmente, o 11 de xaneiro de 2007. «Estase dando un paso moi importante, este asunto está enquistado, naceu en 2006 e xa pasaron diferentes técnicos e gobernos locais. Entendemos a preocupación e malestar existente por parte da propiedade por un proxecto tan complexo, o máis complexo dos que levan pasado polo Concello en 15 anos, e pretendemos desbloquear a situación. É unha actuación moi importante para a propiedade e tamén para o Concello, porque unha parcela pasará a disposición da Administración local», sostén o alcalde, o socialista Pablo Moreda.\nA concelleira de Urbanismo, a nacionalista María Xosé Rodríguez, comparte a necesidade de sacar adiante este proxecto. Da Deputación sairán senllos informes xurídico e técnico «e esa conclusión determinará por onde se debe proceder», subliña o mandatario local, aínda que non se trate dun ditame vinculante.\nA familia que promove o PERI criticou tanto ao actual executivo local como ao anterior polo atraso na tramitación e as trabas.\nIR Á LIGAZÓN O Concello de Cedeira recorre á arbitraxe da Deputación para desatascar o PERI de Xunqueira\n12 Xuño, 2017\ten URBANISMO


ABAU. Proba de avaliación de bacharelato para o acceso á universidade. 2021.\nXov, 13/05/2021 - 07:43\nNo sitio web da CIUG, Comisión Interuniversitaria de Galicia, pode atoparse toda a información relativa ás probas ABAU 2021. (Datas e lugar de matrícula, lugares e datas de realización das probas, etc)\nMar, 11/05/2021 - 14:41\nMañá mércores, 12 de maio, procederase a publicar no taboleiro de anuncios do centro a listaxe definitiva do alumnado admitido para cursar ESO e Bacharelato no vindeiro curso 2021-2022.\nProcedemento para as reclamacións das cualificacións de 2º de bacharelato\nVen, 07/05/2021 - 05:31\nPublicación da Circular 2/2021 da Dirección Xeral de Educación, Formación Profesional e Innovación Educativa pola que se desenvolve a Orde do 22 de abril de 2010, pola que se establece o procedemento que cómpre seguir nas reclamacións das cualificacións outorgadas no segundo curso do Bacharelato establecido na Lei Orgánica 2/2006, do 3 de maio, de Educación, para o curso 2020/2021.\nConvocatoria ordinaria:19 e 20 de maio de 2021 (ata as 14.00 horas).\nConvocatoria extraordinaria: 24 e 25 de xuño de 2021 (ata as 14.00 horas).\nEsperando que o concurso teña boa acollida este ano e poida seguir celebrándose en próximos cursos, acheganse as bases,* bases que teredes polo centro e tamén nos corchos das aulas.\n* Amplíanse os prazos ata o 31 de maio\nAchéganse aquí as bases, * bases que teredes tamén distribuidas polo centro e nos correspondentes cursos de Matemáticas da Aula Virtual.\nExxperimenta en feminino. A muller na ciencia e na tecnoloxía.\nVen, 16/04/2021 - 14:10\nNa entrada e no primeiro piso está a exposición Exxperimenta en feminino que ten como obxectivo a visibilización das mulleres nas disciplinas científicas e tecnolóxicas e promover a realización de actividades que dean visibilidade á muller científica e impulsen o interese das nenas pola ciencia e a tecnoloxía.\nO profesorado feminino das carreiras STEM do Campus de Ourense da UVIGO foi o impulsor de eXXperimenta en feminino.\nPódese visitar ata o venres 23 de abril.


XXXVIII Concurso infantil de pintura Luís Calvo. Axenda | Concello de Carballo\nInicio Carballo ao día Axenda XXXVIII Concurso infantil de pintura Luís...\nXoves 17 de maio do 2018 Ás 11:00 - Praza do Concello Cultura\nCoincidindo coa celebración do Día das Letras Galegas, a asociación cultural Lumieira organiza a 38º edición do concurso infantil de pintura e debuxo Luís Calvo Sanz, dirixido a nenos de educación infantil, primaria, 1º e 2º da ESO. Como xa vendo sendo habitual, cada participante recibirá papel e ceras brandas necesarias para a realización de su obra, que será de temática libre.\nUnha vez finalizado o concurso, arredor das 13h, o xurado elixirá aos gañadores e procederá á entrega de premios e ao sorteo de dúas bicicletas entre todos os/as participantes.\nDesde hai máis de tres décadas, son moitas as xeracións de carballeses e carballesas que levan participado, cada 17 de maio, nesta iniciativa coa que se pretende, ademais de entreter, fomentar a creatividade e a imaxinación dos nosos nenos e nenas no día grande da nosa lingua.\nOrganiza: A. C. Lumieira


ESPERTAR A PAUS\nAs manifestacións, greves e protestas máis temidas por calquera Goberno ou ente dirixente son as que lle dá por facer ao corpo estudiantil. O feito de que sexan individuos que non teñen nada que perder,ninguén lles desconta nada do salario, as converte en perigosas e de final incerto, como ben sabe o PSOE, de aí que agora se sume a elas contra os populares, aínda que durante os seus mandatos tivese ao alumnado en estado catatónico. Moitos recordan a José Blanco desactivando conatos de revoltas por Santiago para non crebar a convivencia, como se dicía naqueles tempos.\nEstas protestas de agora disque veñen sendo polos chamados recortes na educación pública, o cal me parece motivo máis que difuso, a non ser que se refira a que a consellería do ramo estableza unha táboa periódica coa metade de elementos químicos, que a historia só chegue ao pleistoceno, para aforrar tempo, ou que os docentes realicen debuxos no ar para non gastar xiz. Se non se trata de iso, os motivos son peregrinos para os alumnos.\nAs escolas unitarias do rural galego seguen formando parte da paisaxe galaica como as pistas forestais ou os carteis de Biona\nPor estas terras galaicas iso dos recortes no ten moito predicado nin suxeito, porque moito antes da crise oficial, aquí é perenne, xa se utilizaba outra nomenclatura.\nOs gobernos de Manuel Fraga falaban de racionalizar o gasto e o bipartito tiraba de optimizar recursos, o que en idioma natural quería dicir que había que retraer gasto de sanidade ou educación para metelo nun paseo marítimo ou subvencionar unha exaltación popular.\nAs escolas unitarias do rural galego seguen formando parte da paisaxe galaica como as pistas forestais ou os carteis de Biona. Un recorte permanente en educación do que ninguén se escandalizou nunca ni houbo protestas ni manifestacións, ni cando se deu a idea de meter nun autobús aos rapaces e pasealos polas estradas durante horas para chegar ao colexio. Cada comezo de curso son poucos os centros escolares que non rexistren unha protesta das asociacións de pais en reclamación dun docente de apoio, da reparación dunhas goteiras e similares que ás poucas semanas quedan no esquecemento.\nO curso escolar sempre comeza con normalidade, pero non se sabe como acaba.\nO bo tempo tal vez animou aos alumnos da parte mediterránea do Reino a protagonizar algunha protesta ou poida ser que o peche de certo servidor de descargas de internet dese máis tempo libre a eses estudantes, pero calquera usuario do sistema educativo séntese máis forte e con ánimos de manifestarse cando ve enfronte aos antidisturbios que se aplican con contundencia na represión. Quen mande ás forzas policiais a reprimir protestas ten que ter presente que está indo contra un ser social que está durmido pola anestesia do PSOE e a ninguén lle agrada que o esperten a paus.


Información do sector |\nCal é o alcance comercial dos fabricantes de torno CNC de alta calidade\nTítulo: cales son o alcance empresarial dos fabricantes de torno CNC de alta calidade Na industria de mecanizado CNC, aos fabricantes normais de procesamento de torno CNC gústalles emprender o procesamento ordinario de pezas de aluminio, o procesado de pezas de latón e algunhas partes, rexeitan aceptar ese negocio. ...\nCanto durará no inverno\nCo comezo das friccións comerciais sino-americanas, a industria de procesamento de hardware, como outras industrias, comezou o frío inverno da economía. Diferentes industrias están condenadas ao mesmo resultado. Todas as empresas non están dispostas pero impotentes a saír. As negociacións reiteradas da guerra comercial sino-estadounidense ...\nComo facer un bo traballo no proceso de soldadura por refluxo do radiador de tubos de calor\nA tecnoloxía de soldadura por refluxo é un proceso moi importante no procesamento do radiador de tubos de calor. A aplicación da tecnoloxía de soldadura por refluxo no campo da industria de fabricación electrónica é moi extensa. As vantaxes deste proceso son que a temperatura é fácil de controlar, a soldadura ...\nComo identificar os fabricantes de pezas de estampación de hardware de alta calidade, a que detalles se debe prestar atención\nMoitos fabricantes están moi preocupados pola identificación dos fabricantes de pezas de estampación metálica de alta calidade. A escala dos fabricantes de pezas de estampación de hardware vai dende un punzón ata centos de prensas. O baixo limiar da industria é unha das razóns do gran número de pezas de estampación de hardware ...\nDiferenza entre o centro de mecanizado común e o Centro de mecanizado de alta velocidade NC\nDe feito, non hai gran diferenza entre o centro de mecanizado CNC tradicional e o centro de mecanizado CNC de alta velocidade. Especialmente pola aparencia da máquina-ferramenta, non hai diferenza entre o centro de mecanizado de alta velocidade CNC e o centro de mecanizado de enerxía xeral. Cal é a int ...\nCal é a diferenza entre o procesamento de torno ordinario e o de control numérico\nCal é a diferenza entre o procesamento de torno ordinario e o de control numérico Entre os numerosos equipos de procesamento mecánico, o procesamento de torno ordinario é tamén un dos equipos de procesamento mecánico que durou máis tempo e non foi eliminado. O principal r ...\nAviso da industria sobre a demanda de talentos de mecanizado na planta de procesamento CNC de precisión\nAs persoas que levan moitos anos dedicándose á industria de procesamento CNC de precisión hai que saber que a fábrica de procesamento CNC de precisión tamén se chamaba fábrica de procesamento de gong por ordenador. En 2000, moita xente chamaba habitualmente a fábrica de procesamento CNC de precisión como o ordenador ...\nAnálise de perspectivas da industria mecánica de produción e transformación\nDesde a perspectiva da economía mundial, a posición da produción e transformación mecánica en diferentes países é diferente, pero a maioría dos países aínda consideran a produción e procesamento mecánicos como a industria básica de fabricación do país. Porque a industria básica de fabricación de mec ...\nComo xestionar e operar sistematicamente os fabricantes de pezas mecánicas para mellorar os beneficios empresariais\nNa industria manufacturera, os fabricantes que se dedican ao procesamento de pezas mecánicas son máis difíciles de manexar e operar que os da industria electrónica, que pertencen a empresas con un ambiente pobre e con poucos estudos. Como deben as pezas mecánicas ...\nSolucións para erros de mecanizado\nAs persoas que levan moitos anos dedicándose á industria do mecanizado adoitan atopar que despois do mecanizado non se pode garantir o tamaño do produto nin cumprir cos requisitos dos debuxos. Normalmente, describimos este fenómeno como o resultado dun erro de mecanizado. O desfeito do produto causou ...\nÉ difícil recrutar xente na industria do mecanizado. Onde foi a xente\nRecentemente, coa chegada do novo ano, a industria do mecanizado enfróntase ao problema do recrutamento. Se non hai ningunha orde para preocuparse, tamén hai preocupación por ter unha orde e non hai operador. Quen o vai facer? Creo que esta é a voz da gran maioría dos mecanizados en ...\nQue organización seleccionou as dez mellores marcas de radiadores de Guangdong\nComo todos sabemos, en calquera motor de busca, sempre que introduza os dez mellores rankings de marcas de radiadores, haberá moitos resultados, o que fai que a xente que queira atopar a resposta a través deste sexa máis desamparada. Por que é isto? Actualmente, a industria manufacturera de China está nunha posición de liderado no ...


Traballadores de Ence levan as súas reivindicacións ante a ministra Yolanda Díaz\nEuropa Press 17 septiembre 2021 11:23 h.\nPontevedra Ence santiago Yolanda Díaz\nTraballadores de Ence protestan en Santiago. V.N\nVen "insultante" que a titular de Traballo diga que o posible peche da fábrica "non é a súa competencia"\nTraballadores de Ence cualifican de "insultante", "indignante" e "vergoñoso" que a vicepresidenta segunda do Goberno, Yolanda Díaz, esgrima que o posible peche da fábrica "non é a súa competencia" cando exerce como responsable da carteira de Traballo e Economía Social.\n"É insultante que a titular do Ministerio de Traballo diga que non é o seu competenecia cando se vai a botar á rúa a 5.000 persoas", sinalou, en declaracións a Europa Press, a presidenta do comité de empresa de oficinas en Ence, Ana Cedeira, que mantivo unha breve conversación coa vicepresidenta á súa chegada a un acto celebrado en Santiago.\nAlí, fronte á sede de Afundación na Praza de Cervantes do centro histórico compostelán, concentráronse varias decenas de empregadas da planta da pasteira de Lourizán para demandar á responsable do Goberno que "escoite" aos traballadores dunha factoría que podería botar o peche tras a sentenza da Audiencia Nacional que anula a prórroga concedida polo Executivo central para continuar no seu actual emprazamento na ría de Pontevedra.\nÁ súa chegada ao acto, Yolanda Díaz achegouse ás traballadoras que participaban na protesta e mantivo un breve encontro coa presidenta do comité. A mandataria ferrolá comprometeuse a trasladar as súas demandas á vicepresidenta terceira e ministra para a Transición Ecolóxica, Teresa Ribeira, posto que, segundo Cedeira, manifestou que o peche da fábrica "non é a súa competencia".\nPara Cedeira, é "patético" e "indignante" que a ministra de Traballo "bote balóns fóra" cando "5.000 postos de traballo están ameazados", algo que ve "especialmente grave" ao tratarse dunha persoa que procede do sindicalismo e que "presume de ser de esquerdas e de ser defensora dos obreiros".\n"Non se se é que hai portas giratorias e xa ten o seu posto garantido na banca ou nas eléctricas. Éncheselle a boca falando dos 5.000 postos de traballo que se poden perder na banca e non di nada sobre as 5.000 persoas que se poden ir á rúa se pecha Ence", aseverou Ana Cedeira.\nAdemais do encontro con Díaz, a responsable sindical tamén mantivo unha breve conversación co presidente galego, Alberto Núñez Feijóo, á súa chegada ao acto de Santiago, cando o mandatario autonómico achegouse ás persoas que participaban na protesta.\nCedeira apuntou que Núñez Feijóo trasladoulles que a postura da Xunta sobre o futuro de Ence "non cambiou" e que os traballadores contaban con "todo" o seu apoio.\nOs empregados reclaman a continuidade da pasteira na ría de Pontevedra e que se garantan os seus postos de traballo ante a incerteza do que decida o Tribunal Supremo sobre a sentenza da Audiencia Nacional que declara ilegal a prórroga concedida en xaneiro de 2016.\nDomínguez: "Si la prórroga estuviese bien hecha no habría recurso ni sentencia"\nDa Silva di que Domínguez é "un tipo catavento" pola súa posición sobre Ence\nTraballadores de Ence levan as súas reivindicacións ante a ministra...


Ensaios en Galicia coas variedades de millo forraxeiro: resultados 2020 - Campo Galego\nInicio / Leite / Ensaios en Galicia coas variedades de millo forraxeiro: resultados 2020\nO Centro de Investigacións Agrarias de Mabegondo ven de publicar a actualización para o ano 2020 dos ensaios sobre o valor agronómico das variedades comerciais de millo forraxeiro en Galicia.\nDavid González Iglesias - 07/04/2020\n07/04/2020 11:47 a.m.\nO Centro de Investigacións Agrarias de Mabegondo (CIAM) ven de publicar a actualización para o ano 2020dos ensaios sobre o valor agronómico das variedades comerciais de millo forraxeiro en Galicia.\nProba da importancia deste cultivo é que Galicia concentra o 60% da superficie do Estado dedicada a este cultivo e o 55% da produción. Trátase da principal produción forraxeira das arredor de 7000 explotacións lácteas existentes na comunidade.\nNeste sentido, o Centro de Investigacións Agrarias de Mabegondo (CIAM) ven de publicar a actualización correspondente ao ano 2020 do Valor Agronómico das Variedades Comerciais de Millo Forraxeiro en Galicia, unha análise comparativa anual que se realiza dende o ano 1999 co obxectivo de avaliar o rendemento e calidade das variedades comerciais máis utilizadas no país.\nVariedades con dous ou máis anos de avaliación, con maior fiabilidade:\nVariedades cun ano de avaliación, con menor fiabilidade:\nInterpretación das táboas:\nALTURA: Altura total da planta, en cm.\nANOS: Nº de anos nos que a variedade foi ensaiada.\nCOMERCIAL: Entidade comercializadora da variedade.\nDÍAS S-C: Son os días que transcorren entre a sementeira e a colleita para ensilar na zona máis fría das estudadas, que é a comarca de Ordes. Para a\ncomarca de Sarria débense restar 15 días á cifra da táboa. Os “DÍAS S-C” é un índice do ciclo de maduración das distintas variedades.\nDMO: Dixestibilidade in vitro da materia orgánica, determinada polo NIRS (Sistema de reflectancia no infravermello próximo).\nESPIGA: Porcentaxe que representa a espiga sobre o rendemento en materia seca.\nIP: Índice produtivo, que é a porcentaxe que representa o rendemento de cada variedade en materia orgánica dixestible sobre a media do\nrendemento das testemuñas ‘Agrostar’, ‘Clarica’ e ‘Pharaon’ (13,4 t/ha MOD).\nMO: Materia orgánica.\nPB: Proteína bruta, en porcentaxe sobre o rendemento en materia seca, determinada polo NIRS.\nRMOD: Rendemento da planta enteira en toneladas de materia orgánica dixestible por hectárea.\nRMS: Rendemento da planta enteira en toneladas de materia seca por hectárea.\nÁ hora de elixir unha variedade, dende o CIAM recomendan que o primeiro que temos que ter en conta é o ciclo que resulte máis axeitado ao clima da zona.\nNeste sentido aconsellan que:\nDescarga aquí a actualización correspondente ao ano 2020 do Valor Agronómico das Variedades Comerciais de Millo Forraxeiro en Galicia


Intergal, S. Coop. Galega – Espazo Coop\nHome/Intergal, S. Coop. Galega\nDirección: Souto, 1 - Donas\nSitio web: http://www.intergal-coop.com\nTel: 986 447 014\nFax: 986 226 143\nServizos integrais de novas tecnoloxías e internet\nEn Intergal traballan para desenvolver aplicacións de xestión á medida, tanto para a administración pública como para empresas privadas. Están especializados na migración ou integración de vellas aplicacións nas novas tecnoloxías, e en ferramentas para xerar programas e aplicacións e- business dunha forma automática, rápida e segura, traballan na explotación remota de aplicacións (ASP), ou no aloxamento e servizos a empresas de desenvolvemento para usuarios finais a través de internet.\nA cooperativa confórmase por persoal técnico informático que ven traballando en común dende a década dos anos oitenta, isto fai que dispoñan dun equipo de persoas profesionalizado, consolidado e altamente cualificado, socias e colaboradoras expertas en traballos de análise e desenvolvemento de aplicacións para diversos clientes.\nUn dos piares estratéxicos para Intergal é manter unha formación técnica de alto nivel, estar ao día na continua readaptación das tecnoloxías, tamén o mantemento dunha rede relacional con outras empresas do sector a nivel europeo é relevante para o seu traballo, polo que respecta a compartir o coñecemento. Participar e integrarse en plataformas asociativas (tanto do sector tecnolóxico, como do sector cooperativo), é fundamental na súa actividade pola oportunidade que ofrecen de abrir colaboracións, entre outras.\nUbicados no sector das tecnoloxías de alta produtividade, recalcamos o despunte dos seus servizos relacionados coa integración de sistemas, a formación de persoal técnico, ou a comercialización de licenzas para ferramentas de alta produción, entre os máis destacados.\nActividades: aplicacións, e-business, ferramentas, integrais, internet, novas, programas, servizos, tecnoloxías


Vía Láctea - A Asociación de Balnearios de Galicia celebra o seu 25 aniversario cun acto no que se homenaxeará aos socios fundadores\nVostede está aquí: Home Balnearios de Galicia A Asociación de Balnearios de Galicia celebra o seu 25 aniversario cun acto no que se homenaxeará aos socios fundadores\nA Asociación de Balnearios de Galicia celebra o seu 25 aniversario cun acto no que se homenaxeará aos socios fundadores\nPublished: Xoves, 18 Novembro 2010 23:00\nO evento, que terá lugar o vindeiro 27 de novembro na illa da Toxa, reunirá a representantes dos establecementos balnearios de toda a comunidade\nA Asociación de Balnearios de Galicia, que se creou en 1985, celebra este ano o seu 25 aniversario. Con motivo desta conmemoración, organizarase un acto no que se renderá homenaxe aos socios fundadores. Será o vindeiro sábado 27 de novembro, na illa da Toxa, no Gran Hotel La Toja.\nNo evento participará o presidente da Asociación de Balnearios de Galicia, Rafael Luaña de la Viña; o xerente da Asociación, Benigno Amor Barreiro; e Antonio Garaloces Paz, propietario de Termas de Lugo, como representante dos socios fundadores; ademais das autoridades.\nAos dez socios fundadores imporáselles a insignia de ouro da Asociación. Trátase dos responsables dos balnearios de Caldelas de Tui, Caldas de Partovia, Mondariz, Carballo, Arteixo, Baños de Molgas, Gran Balneario do Carballiño Termas Romanas de Lugo, Aguas de Sousas e Gran Hotel La Toja.\nTal como lembra o xerente da Asociación, Benigno Amor, “logo dunha época de crise ao termo da Guerra Civil, á que non foi allea tampouco o boom do turismo de sol e praia, en 1985 dez empresarios do sector termal constituíron a Asociación Galega da Propiedad Balnearia, coa finalidade de representar e promocionar ao sector termal galego”.\nO xerente da Asociación destaca que na década dos 90, como resultado do esforzo dos investidores privados e das axudas da Xunta de Galicia, diversos balnearios galegos lanzáronse á reforma e á ampliación das súas instalacións, tanto hostaleiras como de balnearios. Por esa época tamén se construíron balnearios de nova planta como os hoteis balnearios de Arnoia, Laias, Lobios, Illa da Toxa, Augas Santas e Río Pambre; e instalacións termais como o Palacio da Auga de Mondariz, o Acquaform de Cuntis e o Alvea de Arnoia Caldaria.\nOs balnearios galegos están situados na súa maioría na Galicia interior, en particular en zonas rurais con tendencias similares: despoboamento, baixa renda per cápita e presenza dunha estrutura produtiva con predominio do sector primario. “Esta ubicación converteunos en importantes dinamizadores socioeconómicos das súas comarcas” -afirma Amor-.\nGalicia é na actualidade un referente de prestixio no turismo termal\n“Ese constante afán de mellora na calidade permite falar dunha etapa de renacemento e popularización dos balnearios en Galicia, que borrou por completo a súa imaxe decadente” -afirma Benigno Amor-. Resalta que, na actualidade, os balnearios galegos dispoñen dunhas instalacións modernas nas que traballan profesionais cada vez mellor cualificados. “Esta situación, unida á calidade das augas mineiromedicinais e á garantía que supón para o consumidor o sometemento a unha estrita normativa, está a converter a Galicia nun referente de prestixio no ámbito do turismo termal” -manifesta o xerente da Asociación de Balnearios de Galicia-.\nA historia dos balnearios de Galicia a través dunha exposición itinerante que percorrerá toda a comunidade\nDurante o acto de conmemoración do 25 aniversario da Asociación, tamén se inaugurará a exposición “O lecer das augas. Historia dos balnearios de Galicia”, unha mostra que percorrerá a comunidade galega de xeito itinerante e coa que se pretende dar a coñecer a evolución dos establecementos termais en Galicia ao longo do tempo. O comisario desta exposición é o profesor Luis Alfonso Álvarez, catedrático da Universidade da Coruña.


Carta Xeométrica: O paso adiante: gañadores do Correlingua 2014\nVelaquí o vídeo gañador da edición 2014 do Correlingua. Ben sei que con esta nova lle estou dando un pequeno disgusto ao meu alumnado de 1º de bacharelato de ciencias, pero tamén estou seguro de que disfrutarán vendo esta impresionante peza audiovisual.\nO lema do Correlingua deste ano é, "o galego, o paso adiante". De aí o título do vídeo. Os seus autores saíron da fornada do ENDL do IES Elviña (A Coruña). Presentáronse ao concurso cun vídeo en branco e negro, que, tal e como funciona o mundo, e en contra do que poidera parecer sen outro dato nas mans, dálle un toque de modernidade que reforza a mensaxe do vídeo. E isto, a mensaxe, é outra característica da orixinalidade do vídeo, pois saltando olímpicamente da repetición do lema do Correlingua, levan o lema á práctica e converten a cidade da Coruña nunha terra normalizada. Velaí que o alumnado do Elviña se nos mostra como a mellor aposta de futuro para avanzar chanzos na normalización.\nOs gañadores do manifesto foron os alumnos de 3ºA que cursan a ESO no IES Isaac Díaz Pardo (Sada), inspiráronse na poesía de Díaz Castro para construir a súa proposta. Todo un achádego:\nEtiquetas: A Coruña, Comunicados e Manifestos, concurso, Correlingua, Equipos Normalización, Lugo, Sada, vídeo, Xosé María Díaz Castro


Sarria, elixida sede da primeira fase do Campionato de España de Clubes infantil masculino de Baloncesto – EnComún\n•A vila xacobea acollerá a primeira fase do campionato entre os días 12 e 14 de xuño, e a proba rematará en Lugo •Participarán 32 equipos cun máis de 500 deportistas\nImaxe da presentación do Campionato de España de Baloncesto de Clubes Infantil Masculino, celebrada na sede da Deputación de Lugo o pasado 15 de febreiro. (Foto cedida: FGB).\n•O baloncesto será protagonista do calendario deportivo da provincia de Lugo. O Campionato de España de Clubes Infantil Masculino celebrarase entre Sarria e Lugo na semana do 12 ao 18 de xuño. Nesta importante cita do basquet de base a nivel nacional participarán un total de 32 equipos, con máis de 500 deportistas. A primeira fase da competición disputarase entre o 12 e o 14 de xuño en Sarria, con partidos en horario de mañá e tarde no Novo Pavillón do Chanto. Pola súa banda, a capital provincial acollerá a fase final entre o 15 e o 18 de xuño.\nIMPACTO ECONÓMICO DE 2 MILLÓNS DE EUROS\nA organización do Campionato de España de Clubes da modalidade infantil masculina correrá a cargo da Federación Galega de Baloncesto e dos equipos Club Estudiantes Leyma Natura de Lugo e CB Sarria. Durante a presentación do evento, que tivo lugar na capital provincial o 15 de febreiro, o presidente do Estudiantes Lugo, Jesús Lázare, destacou o carácter «provincial» desta competición, xa que «Lugo é unha provincia de baloncesto». O impacto económico estimado pola organización deste evento é de 2 millóns de euros, que repercutiría non só nas dúas sedes, senón tamén en vilas como Guitiriz, Vilalba ou Monforte, que servirán de base para os participantes. Lázare precisou que se esperan 500 deportistas, máis un cento de persoas entre técnicos e persoal federativo, ademais dos familiares e acompañantes dos deportistas.\n«GRAN TRABALLO» DE SARRIA NO BALONCESTO BASE\nPola súa banda, o presidente da Federación Galega de Baloncesto, Francisco Martín, cualificou de «acerto» levar o campionato ata Sarria. «Así o baloncesto non queda só nas grandes cidades, senón que tamén chega a vilas onde se está a facer un gran traballo, como en Sarria», suliñou Martín.\nAsimesmo, o presidente do CB Sarria, Francisco García, destacou a oportunidade que este campionato ofrece á vila xacobea «para disfrutar de baloncesto de primeiro nivel en categorías menores», así como para «promover este deporte entre os nenos e nenas da vila».\nPROMOCIÓN TURÍSTICA E CULTURAL\nA alcaldesa de Sarria, Pilar López Yáñez, agradeceu á Federación a oportunidade que supón este evento «para intentar que a xente que veña repita a súa visita a Sarria». Pola súa banda, o concelleiro de Deportes, Efrén Castro, destacou a importancia destas competicións deportivas para promocionar a cultura e o turismo.\nPor último, o vicepresidente da Deputación de Lugo e responsable de Deportes, Antonio Veiga, lembrou o apoio do seu departamento ao deporte base en xeral, e tamén ao baloncesto.•


Gallego acusa a Feijóo de “mercantilizar a pobreza” incrementando os custes e privatizando os servizos sociais - PSdeG-PSOE\nGallego acusa a Feijóo de “mercantilizar a pobreza” incrementando os custes e privatizando os servizos sociais\nInicio Benestar Gallego acusa a Feijóo de “mercantilizar a pobreza” incrementando os custes e privatizando os servizos sociais\n09.04.2014 32641281A Carmen Gallego, Estado de Benestar 0\nCarmen Gallego advirte que o PP “quere desgastar o Estado do Benestar ata converter os servizos en beneficencia e privatizar as partes mais rendibles”\nA portavoz de Política Social do Grupo Socialista, Carmen Gallego, acusou hoxe ao presidente da Xunta de “mercantilizar a pobreza” ao incrementar os custes os servizos públicos ao tempo que os privatiza. Así o dixo no debate dunha interpelación no Pleno do Parlamento na que acusou ao PP de “desgastar o Estado do Benestar ata converter os servizos en beneficencia e privatizar as partes mais rendibles”.\nA responsable socialista acusou ao goberno galego de utilizar a crise como “escusa perfecta” para acadar os seus “obxectivos políticos e económicos” construíndo as “grandes mentiras primeiro de culpar aos servizos públicos e, segundo, dicindo que para preservar os servizos había que reducilos”.\nDixo que mentres o presidente da Xunta “non quere citar a palabra pobreza, cada vez hai mais persoas pasándoo peor”, e puxo como exemplo a muller de Vilagarcía que leva dende o xoves en folga de fame porque a Consellería de Benestar leva dende outubro sen responder á solicitude de Renda de Integración Social –Risga-. Esixiulle á conselleira que explique “por qué tardan entre 8 e 10 meses para resolver estas solicitudes”.\nDenunciou que o goberno galego non quere coñecer os datos reais sobre a pobreza en Galicia porque “si non se visibiliza non teñen que actuar para resolvela”. A realidade, dixo, é que o 23,58 por cento dos fogares forman parte da taxa de pobreza ou de risco de exclusión, un 20 por cento mais que en 2008. Mentres, censurou, o goberno galego “o único que fai é políticas que incrementan a fenda social”.\nAcusounos de comezar por desmantelar a atención á dependencia “e queren seguir nas políticas de inclusión social”. Aludiu así á supresión dos equipos de inclusión nas sete grandes cidades e o consorcio das mariñas, a eliminación das axudas estatais á teleasistencia, o recorte do Plan Concertado, os copagos en medicinas e libros de texto, a rebaixa salarial, das prestacións por desemprego e a conxelación das pensións.\nAnunciou que no próximo Pleno os socialistas presentarán unha moción, derivada desta mesma interpelación, para facelos votar “para que non xoguen mais coa pobreza, non mercantilicen e que tomen medidas porque cada vez hai mais persoas pasándoo peor”.\nPlan Galego de Inclusión Social\nCarmen Gallego criticou o fracaso do II Plan Galego de Inclusión Social, que a Xunta incumpriu executando un 20 por cento menos do previsto, co resultado de que “o número de fogares sen ingresos ascende ata 32.800 –un 101 po cento mais que en 2009-, hai 92.800 con tódolos seus membros en paro –un 110 por cento mais que en 2009-, e as familias con moitas dificultades aumentaron nun 50 por cento.\nLembrou que de acordo coa Rede Galega contra a Pobreza hai mais de 660.000 persoas en risco de pobreza ou exclusión social, tanta como toda a poboación das provincias de Lugo e Ourense. Denunciou que a resposta do goberno de Feijóo fora diminuír o gasto social –sanidade, educación e políticas sociais- en 4.016 millóns de euros dende a súa chegada ao goberno en 2009, pasando de ser o 70 ao 62 por cento do orzamento.\nA Consellería de Traballo e Benestar, explicou, pasou de executar 723 a 551 millóns de euros entre 2009 e 2013, “deixando de gastar un de cada catro euros destinados a acción social dos que se executaban en 2009”, o que equivale a un descenso acumulado de 535 millóns de euros.\nBenestar, Parlamento de Galicia\nArtigo anterior\tFernández reclama mecanismos de devolución do céntimo sanitario que inclúan aos transportes lixeiro e internacional Artigo seguinte\tSeara sinala que a desaparición dos partidos xudiciais foi a "crónica anunciada do golpe mortal á xustiza"\nCarmen Gallego: "O PP ataca os piares do Estado do Benestar"\nAbr 23, 2013 0\nO PSdeG solicita formalmente o expediente sobre a construcción da incineradora do Irixo\nGallego denuncia que a Xunta provoca a “perda irremediable” dos fondos do Programa de Camiños Naturais\nSet 15, 2011 0\nEsixen ao goberno de Feijóo máis medios no sistema de arbitraxe para os estafados polas participacións preferentes e subordinadas\nXan 05, 2013 0


Redacción 12:51 do 25 de febreiro de 2021\nUnha ampla representación da comunidade educativa lamentou esta quinta feira nunha rolda de prensa conxunta no Parlamento de Galiza que o PP vetase a súa participación no debate sobre a normalización do galego do ensino, pedindo ao PPdG que "levante o veto á lingua" e que "dialogue sobre a normalización do galego no ensino".\nRepresentantes da Mesa pola Normalización Lingüística, Asociación Socio-Pedagóxica Galega (AS-PG), Nova Escola Galega (NEG), Confederación de Anpas Galegas, Confederación Intersindical Galega - ensino (CIG Ensino), Confederación Sindical Independente de Funcionarios- Ensino (CSIF- Ensino) e Sindicato de Traballadores/as do Ensino de Galiza (STEG) recordaron que a Proposta de bases para a normalización do galego no ensino en Galiza foi elaborada en conxunto por estas entidades e foi presentada a todos os partidos. "En outubro solicitamos unha reunión ao Conselleiro de Educación para presentarlle o texto", recordou o presidente da Mesa pola Normalización Lingüística, Marcos Maceira.\n"Neste momento", afirmou Maceira, "segundo o regulamento do Parlamento, deberiamos de estar comparecendo na Comisión de educación para explicar a que despois de 11 anos do mal chamado decreto de plurilingüismo, é a única proposta para a lingua galega no ensino. Porén, nosa presenza foi vetada pola presidenta da Comisión".\nA proposta foi debatida e acordada por unha parte maioritaria da representación do profesorado, polos movementos de renovación pedagóxica e polas asociacións de nais e pais, ademais da Mesa. “Foi resultado dun proceso de debate aberto, plural e sen exclusións, entre entidades diversas, con ideoloxías e posicionamentos diferentes mais sempre baseado exclusivamente no interese en garantir que o alumnado rematase todas as etapas con total competencia nas linguas cooficiais tal e como estabelece a lexislación”.\n"O resultado foi un documento que xa conta con moito máis apoio social do que o Decreto 79/2010", asegurou Maceira, e" que ademais cumpre con todas as recomendacións do Comité de Ministros do Consello de Europa e que se axusta ao marco legal derivado da Lei educativa e da xurisprudencia".\n"Esta proposta pode ser mellorada mais é a única que hai que cumpre con todos estes requisitos", explicou, "é deber do Parlamento galego facer o que xa que fixemos as organizacións sindicais, de renovación pedagóxica, de normalización da lingua e de nais e pais: sentarse, falar e acordar. Tan dificil será facelo para o Partido Popular? O veto é a única resposta á única proposta para o galego no ensino?".\nFinalmente, o presidente da Mesa recordou que "o ensino debe contribuir a corrixir os problemas que hai na sociedade" e "Cando 1 de cada 4 menores de 15 anos asegura non saber falar galego temos un problema de emerxencia lingüística no que as institucións galegas, Xunta e Parlamento, deben actuar".\nNa comparecencia tomaron parte Marília Cunha (CSIF Ensino), Xesús Bermello (CIG-Ensino), Fernando Rei (STEG), Xerardo Roca (AS-PG), Fernando Lacaci (ANPAS Galegas) e Marcos Maceira (Mesa pola Normalización Lingüística), que contaron co apoio de Mercedes Queixas (BNG) e Noa Díaz (PSOE).\nA Mesa Proposta de bases para a normalización do galego no ensino\nRepresentantes da comunidade educativa piden ao PP que "levante o veto" á normalización...


Montes Comunais Galegos: Comuneiros de Boiro ceden terreos\nComuneiros de Boiro ceden terreos\nHoxe sae esta gran noticia para os veciños e veciñas de Boiro, agardemos que non sexa unha promesa mais dos políticos: Os comuneiros de Boiro ceden terreos cerca do centro urbano para unha residencia de maiores\nDa noticia interésame facer unhas reflexións en voz alta, que me interesan debullar moi polo miúdo:\n«Onte, o propio alcalde recordou que o bipartito autonómico, no seu día, comprometeuse a apoiar a creación deste edificio, sen que se acabase concretando esa promesa sequera sobre o papel».\nÉ curioso, catro anos calados mirando para outro lado, agora largan todo e quedan tan panchos. Sinto dicilo, pero o cinismo dos políticos alcanza cotas inimaxinables. En fin, os votantes sempre teñen a tixola polo man 1 día, e 1459 para arrepentirse.\n«Los comuneros de Boiro cedieron al Concello los terrenos necesarios para levantar el inmueble...».\nA noticia dío ben claro, "os comuneiros cederon", para nada se di "o presidente cedeu".\nO domingo, o noso presidente tamén foi ben claro, el solo foi quen cedeu ou puxo o local da comunidade ao servizo do seu partido para dar un mitin. Iso si, se isto chegan a facelo outros, el e os seus compañeiros porían o grito no ceo.\nPero bueno, escoitarlle a algunha comuneira dicir que gracias a el se construíu o local apaga e vamos. Ata onde sei, pagouse gracias aos pinos do monte e o presidente non puxo ren do seu peto.\nEsa señora, ao igual que o presidente, que non son nativos de Nebra, seguramente non sabe que cando se plantaron, os nosos avós derramaron moitas bagoas porque de ter unha economía de subsistencia gracias a súa pequena cabana de cabras e ovellas, tiveron que malvendelas cando lles roubaron o monte. Pero que pode entender disto xente que non viviu esas calamidades?.\nSe temos o local non é mérito nin deste presidente, nin de calquera outro, nin tan sequera meu, que ao fin e ao cabo, fun o único que loitou para que o solar fose única e exclusivamente da comunidade e non de seis ex-directivos. Remito, para min todo mérito e dos nosos avós e pais que participaron na repoboación.\n«Para que a cesión non quede no aire, onte mesmo asinouse un convenio entre as partes, e esta mesma semana o asunto levará a pleno. Ademais, os comuneiros, cuxa directiva estivo representada na firma do acordo por varios membros, co presidente Manuel Sieira á cabeza, sinalaron que non están dispostos a que a construción da residencia demórese eternamente...».\nMais claridade imposible. Son testemuñas da sinatura varios membros da directiva co seu presidente á cabeza, o goberno local de Boiro e a prensa. Non podo dicir o mesmo das cesións que se fixeron en Nebra ás nosas costas, como foi permitir que gandeiros alleos á comunidade fixesen uso das nosas instalacións. No enlace poden ver os cabalos que ao final resultaron ser dun veciño de Noia: Favoritismos na nosa comunidade\nE falando de favoritismos, que dereitos aplicarían algúns directivos que fixeron queimas nas súas propiedades, para ter ao seu dispor o coche da comunidade coa motobomba?. Non se dan de conta que Nebra, aínda sendo a parroquia máis grande do Concello, máis tarde ou máis cedo sábese todo.\npublicado por Arben o 09:06\netiquetas: Bipartito, Boiro, Cesión, Concello, Nebra


CEIP Anexa-LUGO | Educando con novas tecnoloxías\nAdmisión de alumnado 2016/17\nEDL e Biblioteca\nA Anexa en Galego\nCarteis de benvida\nInformación á comunidade educativa de CEIP Anexa-Lugo\nhttp://www.edu.xunta.gal/portal/node/18993 Reunión dos páis/nais dos novos alumnos de 3 anos para Educación Infantil (4º de Educación Infantil) será o luns, día 27 de xuño ás 17:00 horas no Salón de Usos Múltiples.\nLISTAXE DEFINITIVA DE ADMITIDOS E NON ADMITIDOS PARA O CURSO 2016/17 Artigo 31. 1. A estimación ou desestimación das reclamacións formuladas fronte as listaxes provisionais, entenderase realizada a través das listaxes definitivas de persoas admitidas e non admitidas. 2. A dirección dos centros públicos e a titularidade dos centros privados concertadospublicarán no seu taboleiro de anuncios e na súa páxina web, antes do 15 de maio de cada ano, as listaxes definitivas de persoas admitidas e non admitidas, ordenadas segundo a puntuación total, indicando expresamente a forma concreta para a súa impugnación, órgano competente e prazo, de acordo co artigo seguinte. 3. Estas listaxes definitivas permanecerán expostas no taboleiro de anuncios e na páxina web do centro ata o día de inicio do novo curso escolar. 4. De conformidade co anterior artigo 30.3, as persoas interesadas poderán consultaras listaxes definitivas coa puntuación desglosada dos criterios de baremo na secretaría do centro. Artigo 32. 1. No caso de centros públicos, contra a relación definitiva, as persoas interesadas poderán interpoñer recurso de alzada ante a persoa titular da xefatura territorial, no prazo dun mes contado a partir do día seguinte ao da súa publicación.\nPara ver un arquivo *.pdf coas listaxes faga “clic” aquí.\nO prazo de formalización de matrícula vai desde o 20 ao 30 de xuño.\nPódese recoller a documentación necesaria na Secretaría do Centro ou descargar un arquivo *.pdf de 9 páxinas con toda a información facendo "clic" neste enlace e imprimilo.\nAínda que són diferente....  marco a mesma hora. Profesorado\nLetras Galegas 2010 e 2011\nDescarga de programas informáticos educativos


Rutas de sendeirismo de Brión\nInfobrion entrevistou a voluntarios e ó grupo de ... [+]\nSinalización e mantemento [0'24'']\nPromoción e difusión [0'23'']\nO nacemento das rutas [0'24'']\nRutas de sendeirismo no Concello de Brión. Vídeo 2 [1'08'']\nRutas de sendeirismo no Concello de Brión. Vídeo 1 [1'40'']\n12/03/2004 Os nenos de Educación Infantil viviron unha fantástica aventura no río Pego.\nCoñece as rutas de sendeirismo do concello de Brión\nUnha das primeiras rutas de sendeirismo que se sinalizaron na que colaborou o concello de Brión xunto coa Asociación Xuvenil Denociña foi a ruta de Rubial, na parroquia de San Xulián de Bastavales. Posteriormente, o concello de Brión xunto coa oficina de voluntariado deseñaron o percorrido de dúas rutas máis, a ruta do camiño francés e mais a ruta dos cruceiros. Nun principio, dende a oficina de voluntariado do concello de Brión deseñouse o ruteiro destas sendas e posteriormente, membros de protección civil e persoal do concello de Brión colaboraron nos procesos de limpeza e adecuación das mesmas. A sinalización destas rutas e das labores de mantemento levouna a cabo o grupo de discapacitados “A tal hora” e voluntarios do propio concello. Para a súa promoción elaboráronse trípticos informativos que se repartiron polos distintos colexios da Comarca de Santiago así como nos concellos veciños que non pertencen a dita comarca, co fin de que os escolares participasen nesta experiencia. Fixeron especial fincapé na difusión e promoción nos centros educativos do concello de Brión, tanto no Instituto de Viceso como no Colexio de Pedrouzos, explicándolles cómo eran e por onde transcorrían estas rutas. Organizáronse varios grupos de escolares destes dous centros e percorréronas acompañados dun guía.\nNa actualidade estas rutas seguen activas e sinalizadas aínda que sería necesario novas labores de mantemento de cara a súa explotación turística.\nUnha delas é coñecida pola “ruta do camiño francés”. Esta segue o suposto trazado da vía romana que viña dende Braga pasando por Caldas de Reis, Noia, Brión e seguía cara Brandomil, pasando o Tambre pola “ponte Pías”. Ata hai poucos anos esta ruta era o camiño empregado polos veciños da parroquia de Cornanda, Luaña e Viceso que se dirixían a Negreira.\nComeza na igrexa de San Xulián da Luaña (S.XII-XVIII) e segue cara a aldea de Cristimil. Unha vez pasada a aldea, a uns cincuenta metros hai que seguir por unha pista sen asfaltar á man esquerda que leva á aldea de Vexo. Dende aquí continúa polo monte en dirección á igrexa de Santa María de Viceso (S. XII-XVIII), pasando polo Castro de Pousada (sen excavar). No tramo que vai da aldea de Pousada á igrexa poden verse dous cruceiros, destacando o da capela da Goriña, o máis antigo do concello. Este anaco coincide coa ruta dos cruceiros co que é moi importante estar atentos á sinalización.\nDende este punto a ruta segue pola estrada en dirección Esparís, tendo que coller uns cen metros antes do instituto unha pista de terra á esquerda que nos levará ate a aldea de Mourentáns. Dende esta aldea sae outro camiño de monte de cara a parroquia de Ons que leva á igrexa de Santa María de Ons, igrexa neoclásica do S. XVIII onde remata esta ruta. O tempo estimado para o seu percorrido é dunhas tres horas incluíndo descansos e o seu grao de dificultade é baixo.


Dúas das circunstancias que denunciamos débense a que se tomaron as decisións sen nin tan sequera escoitar o parecer da representación do PAS, a outra a que, coñecendo o criterio unánime da Xunta de Persoal, a Xerencia dita, dun xeito arbitrario, unha resolución ilegal. As tres sintetizan o criterio de subordinación que este equipo de goberno parece ter do noso colectivo.\n· Integración do Instituto Universitario de Ciencias da Saúde (IUCS) no Instituto de Investigación Biomédica de A Coruña (INIBIC).\nCoñecemos esta integración porque se levou como punto da orde do día do Consello de Goberno do día 16 de decembro e afecta á praza nº 737 de Secretario de Instituto Universitario no Instituto Universitario de Ciencias da Saúde.\nSabemos que as conversas para a dita integración principiaron no verán de 2015, en plena negociación da RPT. A integración suporá unha modificación da RPT que se estaba a negociar, sen que se trasladase esta circunstancia en ningunha das reunións realizadas.\nDesta integración temos máis datos e que, a día de hoxe, fannos dubidar de que a praza 737 se poida incorporar no INIBIC ao ter este instituto asignadas as funcións administrativas á Fundación Profesor Novoa Santos, herdeira da Fundación Juan Canalejo.\n· Integración da auxiliar de servizos do CICA na Conserxaría de Elviña 2\nO día 20, antes de principiar a reunión da Xunta de Persoal, coñecemos que o xerente tomara a decisión unilateral de que, en base á apertura do CICA, a auxiliar de servizos contratada para este centro (a Xunta de Persoal descoñecía esta contratación), dependa da Conserxaría de Elviña 2.\nA asignación deste persoal á dita Conserxaría supón, tamén, unha modificación da RPT sendo preceptivo o seu tratamento coa Xunta de Persoal.\nTemos noticia de que o xerente reconsiderou esta adscrición facendo que a traballadora dependa da dirección do centro. Isto solventa, momentaneamente a situación pero insistimos que calquera decisión que se tome ao respecto debe facerse despois de tratalo coa Xunta de Persoal.\n· Prórroga das comisións de servizo do persoal funcionarizado\nÁ prórroga destas comisións referímonos neste outro artigo.\nSomos absolutamente contrarios a que as relacións laborais se establezan baixo o parámetro da subordinación. Se o novo equipo de goberno non cambia de actitude non tardaremos dar a resposta que ao noso parecer merece. Esta circunstancia transmitíuselle directamente ao Reitor o pasado día 20. Que non se diga que non avisamos.


Efe 19 diciembre 2018 12:51 h.\nO líder do PP, Pablo Casado. CHEMA MOYA (EFE)\nPor outra banda, a ministra Calvo confirma que Sánchez e o presidente da Generalitat reuniranse este xoves\nO líder do PP, Pablo Casado, reprochou este mércores ao presidente do Goberno, Pedro Sánchez, que haxa "implorado" unha reunión co presidente catalán, Quim Torra, un político que, ao seu xuízo, busca o "derramamiento de sangue" e "unha guerra civil".\nA última sesión de control do ano deparou un duro cara a cara entre Sánchez e Casado, coa vista posta na seguridade do Consello de Ministros do próximo venres en Barcelona, e o esperado encontro entre o presidente do Goberno e Torra na cidade condal.\nSánchez critica a "oposición autoritaria" do PP e Casado aféalle que pretenda dialogar cun "desequilibrado", en referencia a Torra\nNa súa resposta, Sánchez apelou ao diálogo dentro da legalidade e a Constitución e lamentou a "oposición autoritaria no fondo e na forma" que practica o PP, que non busca solucionar os problemas "senón enquistarlos".\nPor contra, Casado criticou ao presidente do Goberno por pretender o diálogo cun "señor desequilibrado" que desexa que se manden "tanques" a Cataluña e que chama "carroñeros, hienas e víboras" aos españois na súa procura do "derramamiento de sangue" e a "guerra civil".\nO líder do PP tamén lamentou que Sánchez ofrecese aos partidos cataláns a aprobación dun novo estatuto, "como fixo Zapatero" a pesar das reticencias dos baróns territoriais do PSOE que lle reclaman máis contundencia cos grupos violentos.\nSánchez lamenta estas críticas e recorda o "silencio" do propio Casado cando se producían incidentes en Cataluña en tempos do Goberno de Mariano Rajoy.\nInsistiu no receita de diálogo "dentro da legalidade" fronte ao intento do PP de apropiarse da Constitución, símbolo de liberdade, convivencia e democracia.\nReunión entre Sánchez e Torra\nA vicepresidenta do Goberno, Carmen Calvo, confirmou que este xoves haberá en Barcelona unha reunión a soas entre o xefe do Executivo, Pedro Sánchez, e o presidente da Generalitat, Quim Torra.\nCalvo confirmou este encontro en declaracións aos xornalistas nos corredores do Congreso e nas que subliñou que non haberá xa que logo un cume entre os dous gobernos, senón esa entrevista entre os seus presidentes.\nA esa reunión, que se celebrará a véspera da sesión que manterá en Barcelona o Consello de Ministros, poderíase engadir algunha outra como a que ela pode manter co vicepresidente da Generalitat, Pere Aragonés.\n"Non haberá unha reunión de dous gobernos. Haberá unha reunión dos presidentes e quizais teñamos algunha reunión como eu o faría co señor Aragonés e algún membro máis, pero non se trata dunha reunión bilateral de gobernos", aclarou.\nCasado asegura que Torra "busca unha guerra civil e o derramamento...